[Video] Comrades: Bongmusa Mthembu eerste oor wenstreep | Maroela Media
[Video] Comrades: Bongmusa Mthembu eerste oor wenstreep
Bongmusa Mthembu, wenner van die 2017 Comrades Marathon. Foto: Twitter
Die Suid-Afrikaner Bongmusa Mthembu het Sondagoggend weggestap as die manswenner van die 2017 Comrades Marathon.
Mthembu het die uitmergelende wedloop van Durban tot Pietermaritzburg in ŉ tyd van vyf ure 35 minute en 34 sekondes voltooi. Mthembu kan sy 2017-oorwinning by sy oorwinning van 2014 voeg toe hy die Comrades, wat toe van Pietermaritzburg na Durban gehardloop is, in vyf ure, 28 minute en 34 sekondes gewen het.
Die wedloop is verlede jaar deur David Gatebe van Suid-Afrika gewen.
Hatiwande Nyamande van Zimbabwe het Sondagoggend tweede klaargemaak met ŉ tyd van vyf ure, 38 minute en 46 sekondes. In die derde plek was die Suid-Afrikaner Gift Kelehe met ŉ tyd van vyf ure, 41 minute en 48 sekondes. Kelehe het die Comrades in 2015 gewen.
Ongeveer 20 000 mense neem vanjaar deel aan die wêreldbekende wedloop wat oor 89 km strek.
Bongmusa Mthembu takes the #Comrades2017 title! pic.twitter.com/e0r6zRLCr3
— Comrades Marathon (@ComradesRace) June 4, 2017
Deel van: Ander sport, Hoofnuus, SA-nuus
Zuma ontken hy het ‘paleis in Dubai’
Sanco: ‘Zille moet afgedank word’
Baie geluk dat jy gewen het. My kleinkind kyk saam en netnou toe vra sy “shame oumie, het hulle nie karre nie??.” Ons lag so vir haar. Kan glad nie die gehardloop verstaan nie. En ons moes belowe ons gaan nooit vir haar se sy moet daar na daai plek toe hardloop nie.???
Knap gedaan! Trots dat n Suid-Afrikaner weer die titel wen.
K. LEWIES · 1 jaar gelede
Kan julle net vir ons die berig van die twee bejaardes wat nou weer op ‘n plaas aangeval is kry asb. Ek sien dit op Netwerk 24 maar is nie lid daar nie en kan nie die berig lees nie. Dankie
Dagsê K. Lewies
Dankie vir jou kommentaar. Verwys jy na die aanval op ‘n plaas naby Ixopo in KwaZulu-Natal? Jy kan Maroela Media se berig oor die voorval hier lees.
K.LEWIES · 1 jaar gelede
Dankie Maroela die aanval op Makwassie op die Wesselbron pad
Ek het die comrades van die begin gevolg en is baie bly dat die Suid-afrikaner gewen het. Ek was so op my senuwees toe die Amerikaanse vrou wat voor was, ophou hardloop en eers die mense se hande skud voordat sy verder wenpaal toe gehardloop het. As dit nie vir die hardloper wat verby haar gekom het en vir haar gewys het dat sy nog nie oor die wenstreep is nie sou sy 2de gekom het. Sy behoort hom te vergoed daarvoor.